Oficiālais Vēstnesis L 162 , 26/06/1991 Lpp. 0027 - 0028

Speciālizdevums somu valodā: Nodaļa 3 Sējums 38 Lpp. 0026

Speciālizdevums zviedru valodā: Nodaļa 3 Sējums 38 Lpp. 0026



Padomes Regula (EEK) Nr. 1720/91 (1991. gada 13. jūnijs), ar ko groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā eļļas augu sēklu atbalsta programmas, kas piemērojamas no 1992. gada 1. jūlija, ir jāpielāgo; tā kā Padomei ir savlaicīgi jāpieņem lēmumi par turpmāko programmu; tā kā, ja Padome savlaicīgi nepieņem šos lēmumus, Komisijai vajadzēs pilnvaras, lai paredzētu noteikti nepieciešamos pārejas pasākumus un izvairītos no tirgus traucējumiem; tā kā, ņemot vērā šo reformu, 1991./92. tirdzniecības gada beigas saulespuķu sēklām arī būtu jāpārnes uz 1992. gada 30. jūniju; tā kā vēl uz vienu tirdzniecības gadu būtu jāpagarina maksimāli garantēto daudzumu sistēma, ko paredz 27.a pants Regulā Nr. 136/66/EEK [4], kurā jaunākie grozījumi izdarīti ar Regulu (EEK) Nr. 3577/90 [5]; tā kā produkcijas izlaides aprēķinu beigu diena būtu jāatliek līdz oktobra beigām, lai uzlabotu saskaņā ar šo sistēmu veikto aprēķinu precizitāti; tā kā Spānijā par ripša un rapša sēklām paredzētā atbalsta līmenim ir jābūt tādam pašam, kā pārējā Kopienā, IR PIEŅĒMUSI ŠO REGULU. 1. pants Neatkarīgi no Regulas Nr. 136/66/EEK 22. panta 3. punkta, 1991./92. gada tirdzniecības gads saulespuķu sēklām beidzas1992. gada 30.jūnijā. 2. pants Ar šo Regulu Nr. 136/66/EEK groza šādi. 1. Regulas 27.a panta 1. punktu papildina ar šādu daļu: "Neatkarīgi no iepriekšējās daļas, Padome nosaka maksimālos garantētos daudzumus tādā pašā līmenī, kā 1990./91. tirdzniecības gadā, tikai 1991./92. tirdzniecības gadam." 2. Regulas 27.a panta 3. punktā vārdus "aprēķināts līdz tirdzniecības gada otrā mēneša beigām" aizstāj ar vārdiem "līdz oktobra beigām". 3. Regulas 27.a panta 3. punktu papildina ar šādu daļu: "Neatkarīgi no pirmās un otrās daļas, Spānijā saražoto ripša un rapša sēklu atbalsta summas pielāgojumu 1991./92. tirdzniecības gadam nosaka tā, lai pielāgotā mērķa cena Spānijā būtu tāda pati kā Kopienā, kā paredzēts 1985. gada 31. decembrī." 3. pants Saskaņā ar Līguma 43. panta 2. punktā paredzēto kārtību vēlākais līdz 1991. gada 31. oktobrim Padome pieņem lēmumu par jaunu shēmu, kas piemērojama eļļas augu sēklām no 1992. gada 1. jūlija. 4. pants Ja Padome līdz 1991. gada 31. oktobrim nepieņem lēmumu, saskaņā ar Regulas Nr. 136/66/EEK 38. pantā paredzēto kārtību Komisija, lai izvairītos no tirgus traucējumiem, ir pilnvarota pieņemt paredzēt nepieciešamos pārejas pasākumus. 5. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. 1. un 2. pantu piemēro: - ripša un rapša sēklām no 1991. gada 1. jūlija, - saulgriežu sēklām no 1991. gada 1. augusta. Šī regula uzliek saistības kopumā un ir tieši piemērojama visās dalībvalstīs. Luksemburgā, 1991. gada 13. jūnijā Padomes vārdā — priekšsēdētājs A. Bodry [1] OV C 104, 19.4.1991., 34. lpp. [2] OV C 158, 17.6.1991. [3] OV C 159, 17.6.1991. [4] OV 172, 30.9.1966., 3025./66. lpp. [5] OV L 353, 17.12.1990., 23. lpp. --------------------------------------------------